**Alte priviri să îmi dai**

*Ioan Daniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tu

care îți pui mâna peste mine

și

mă încojori

pe dinainte

și pe dinapoi

cu privirea Ta

din ochii

ca para focului

îmi străpungi

sufletul și inima

și Tu Însuți cu mâinile Tale

mă așezi pe stâncă

și cu totul alte priviri îmi dai să disting

real natura tuturor lucrurilor ce mă înconjoară

un strigăt din ape

să fiu

pe palma Ta dreaptă

un crin

și un zbor printre stele

doar Tu

îmi înscrii menirea

căci asemeni cu Tine mă vrei

să-mi iei

lucrurile

ce de Tine mă despart

o cu totul altă ființă de-a fi

nu doar voia mea să se facă în mine ci doar voia Ta Isus

pentru că Tu

fericirea îmi vrei

pe veci

pune-mă

să-ți cânt mersul

dintre o floare și alta

dintre

un cuvânt

și-un alt cuvânt albastru de albastru

până în inima pietrei de vară

supusă privirii

din stele

înțelepțește-mi

cuvintele

și pe degetele Tale Tu mersu-mi așează

o stea să fiu ascunsă-ntre crini la marginea mării în stropi

de cântare

melodie

și cântec din stele spre stele plutind

mă-nvăț

să-ți cânt imaginea

ascunsă-n lumina scăldată-n lumină

ca para focului

ce-ți arde din ochii Tăi

orice secret anihilându-l pentru Tine

căci Tu ești

Acel ce ești

17-02-2018 cluj